જ્યારે દિના 17 વર્ષના થયા ત્યારે તેમણે એક પારસી યુવાન નેવિલ વાડિયા સાથે લગ્ન કરવાની ઈચ્છા મોહમ્મદ અલી જીણા સામે વ્યક્ત કરી. ભારતના પૂર્વ ચીફ જસ્ટીસ મોહમ્મદ કરીમ ચાગલાના કહેવા અનુસાર આ સમયે જીણાએ પુત્રી દિના ને સવાલ કર્યો હતો કે દેશમાં આટલા બધા મુસ્લિમ યુવાનો છે અને તને તેમાંથી પરણવા લાયક એક પણ યુવાન ન મળ્યો? દિના પણ તેમના જ પુત્રી હતા, તેમણે મોહમ્મદ અલી જીણાને વળતો સવાલ કર્યો હતો કે દેશભરમાં આટલી બધી મુસ્લિમ યુવતીઓ હતી તો તમને લગ્ન કરવા માટે તે સમયે તેમાંથી એક પણ યુવતી ન મળી?